Ягмін

**Ягмін** (*Акмін*, *Якмін*), **Ягімін** — мужчынскае імя і вытворнае ад яго прозьвішча.

## Паходжаньне

Агмін або Егімін (Agminus, Egiminus) — імя германскага паходжаньня. Іменная аснова ег- (аг-, ек-) (імёны ліцьвінаў Ягвін, Ягінт, Ягоўд; германскія імёны Egwinus, Egind, Egold) паходзіць ад гоцкага agis 'страх' або agja 'вастрыё, меч', а аснова -мін- (-мен-) (імёны ліцьвінаў Мінят, Асьміна, Гальмін; германскія імёны Miniatus, Osminna, Galmin) — ад гоцкага minan 'менаваць, памятаць, любіць', minthi 'памяць'.

Імя Jagmyn адзначалася ў 1386 годзе ва Ўроцлаве. Імя Якмін гістарычна бытавала ў Польшчы: *Jakmyn de Nesmyrze* (1399 год).

У Польшчы адзначаецца прозьвіча Акмін (Akmin).

Варыянты імя ў гістарычным крыніцах: *в Робитех три человеки… Якгемина* (1 сакавіка 1491 году); *Якгмин Юнчовичъ* (XVI ст.); *люди нашы в Жомоитском повете [[Вількі|Вилкеиское]] волости… [[Будзейка|Будка]] а Якгимина [[Суда|Судевичов]]… Михна Якгиминовича* (15 ліпеня 1506 году); *у слуги нашого у путного у велюнъца на имя у [[Ягайла (імя)|Якгаила]] [[Мажэйка (імя)|Мажыиковича]] и въ братыи его въ Якмина а въ [[Гінтаўт|Кгинтовта]]* (18 лютага 1509 году); *земли пустовских… Якъминовщыну* (28 верасьня 1523 году); *чоловека… Петрока Якминевича* (18 кастрычніка 1526); *Счепан Якгиминович*, *Юрыи Якгминовичъ*, *Матеи Якгьминовичъ*, *Лоборть Якминовичъ*, *Янко Якгминовичъ… вдова Якгминовая*, *Якгмин Юшковичъ*, *Якгмин Сачевичъ… Лялко Якгминович*, *Петръ Якминовичъ* (1528 год); *Юрии Якминевич* (1533—1535 гады); *Якмин Мижович… Якмин попристав… Якгмин Мижевич* (1537—1538 гады); *Томаш Якгминович* (2 красавіка 1539 году); *Якгъмин [[Гарбут|Горбутевич]]* (1 ліпеня 1542 году); *Петръ [[Урліх|Урлихович]], а у него сыновъ три — Янул, Якмин, [[Нарэйка|Нарко]]* (31 сакавіка 1544 году); *з дому Окминского*, *Томашъ Якгъминовичъ*, *Стась Якгъминовичъ* (1567 год); *з роду [[Герэйка|Кгерковъ]]… Яну Ягминовичу* (15 верасьня 1568 году); *Амброс Екгъминович* (7 верасьня 1592 году); *по земянъ господарскихъ земъли Жомоитскои, пана Мартина Якгъминовича Юшъкевича [[Наргайла|Норкгаила]] и сынов его Станислава, Анъдрея а Миколая Мартиновичовъ Якгминовича Норкгаиловъ и братаничовъ его Мартина Якгъминовича, Абрама Адамовича Якгъминовича Норкгаила* (9 чэрвеня 1614 году); *Tadeusz Jagmin* (31 кастрычніка 1764 году); *pana Tadeusza Jagmina* (5 кастрычніка 1765 году); *zaścianki… Akminiszki* (1782—1783 гады); *Paweł Jagmin komisarz cywilno-wojskowy woj. brzeskiego* (20 лістапада 1790 году).

## Носьбіты
* Сьцяпан Ягімінавіч — тавянскі баярын, які ўпамінаецца ў попісе войска Вялікага Княства Літоўскага 1528 году
* Юры Ягмінавіч — баярын Ковенскага павету, які ўпамінаецца ў попісе войска ВКЛ 1528 году
* Мацей Ягмінавіч — вялёнскі баярын, які ўпамінаецца ў попісе войска ВКЛ 1528 году
* Лобарт Якмінавіч — эйрагольскі баярын, які ўпамінаецца ў попісе войска ВКЛ 1528 году
* Янка Ягмінавіч — відуклеўскі баярын, які ўпамінаецца ў попісе войска ВКЛ 1528 году
* Ягмін Юшкавіч — каршоўскі баярын, які ўпамінаецца ў попісе войска ВКЛ 1528 году
* Ягмін Сачавіч і Лялька Ягмінавіч — бяржанскія баяры, якія ўпамінаюцца ў попісе войска ВКЛ 1528 году
* Пётар Якмінавіч — крожаўскі баярын, які ўпамінаецца ў попісе войска ВКЛ 1528 году
* Юры Якміневіч — конеўскі баярын, які ўпамінаецца паміж 1533 і 1535 гадамі

Акміновічы (Akminowicz) — літоўскі шляхецкі род з Браслаўскага павету.

Ягміны (Jagmin) — літоўскі шляхецкі род з Ашмянаў.

Ягміны (Jagmin) гербаў Ліс, Лебедзь і Пэлікан — літоўскі шляхецкі род зь Вільні і Віленскага павету.

Ягміновічы-Ягміны (Jagminowicz-Jagmin) гербу Лебедзь — літоўскі шляхецкі род.

Ягмін (Jagmin) — прозьвішча, зафіксаванае ў XIX стагодзьдзі ў ваколіцах Сувалкаў.

У XVI ст. існавала зямля Якмінеўшчына (*Якминевщизна*) у Жамойцкім старостве.

На гістарычнай Ковеншчыне існуе вёска Ягміны, у былым Жамойцкім старостве — Ягмінішкі. На гістарычнай Берасьцейшчыне існавала вёска Ягмінава.

## Глядзіце таксама
* Агі
* Мін

## Крыніцы

Катэгорыя:Мужчынскія імёны